Document ID: 32012D0382

РЕШЕНИЕ EU BAM RAFAH/1/2012 НА КОМИТЕТА ПО ПОЛИТИКА И СИГУРНОСТ
от 3 юли 2012 година
за назначаване на ръководителя на мисията на Европейския съюз за подпомагане на контролно-пропускателен пункт Рафа (EU BAM Rafah)
(2012/382/ЕС)
КОМИТЕТЪТ ПО ПОЛИТИКА И СИГУРНОСТ,
като взе предвид Договора за Европейския съюз, и по-специално член 38, трета алинея от него,
като взе предвид Съвместно действие 2005/889/ОВППС на Съвета от 12 декември 2005 г. за създаване на мисия на Европейския съюз за подпомагане на контролно-пропускателен пункт Рафа (EU BAM Rafah) (1), и по-специално член 10, параграф 1 от него,
като има предвид, че:
(1)
Съгласно член 10, параграф 1 от Съвместно действие 2005/889/ОВППС Комитетът по политика и сигурност е оправомощен, в съответствие с член 38 от Договора, да взема съответните решения с цел политически контрол и стратегическо ръководство на мисията EU BAM Rafah, включително по-специално решението за назначаване на ръководител на мисията.
(2)
Върховният представител на Съюза по въпросите на външните работи и политиката на сигурност предложи за ръководител на мисията EU BAM Rafah временно изпълняващ длъжността за периода от 1 юли 2012 г. до 31 юли 2012 г. да бъде назначен г-н Davide PALMIGIANI,
ПРИЕ НАСТОЯЩОТО РЕШЕНИЕ:
Член 1
Г-н Davide PALMIGIANI се назначава за ръководител на мисията на Европейския съюз за подпомагане на контролно-пропускателен пункт Рафа (EU BAM Rafah) временно изпълняващ длъжността за периода от 1 юли 2012 г. до 31 юли 2012 г.
Член 2
Настоящото решение влиза в сила в деня на приемането му.
То се прилага от 1 юли 2012 г.
Съставено в Брюксел на 3 юли 2012 година

Labels: 10
9
5
15